钦定古今图书集成/明伦汇编/官常典/第528卷 > 帖木儿不花
## 钦定古今图书集成/明伦汇编/官常典/第528卷 > 帖木儿不花

按《元史》本传：“帖木儿不花，荅荅里带人。父帖赤岁乙
未，同都元帅塔海绀卜将兵入蜀，并将蒙古也可明、
安和、少马赖及炮手诸军，攻下兴元、利剑、成都诸郡，
所降宋将小王大尉之众悉隶麾下。中统二年，赐虎
符，授西川便宜都元帅，俄进行枢密院，率诸军略定
西川未下郡邑。至元元年，迁益都等路统军使。死军”
中。帖木儿不花中统初，入备宿卫。至元七年，授虎符，
代张马哥为淄莱水军万户，将其众赴襄阳，与宋将
范文虎战于灌子滩，手杀四十馀人，夺其战舰，追至
云胜洲，大败之。行省上其功，赐白金五十两，衣一袭，
鞍辔一副。九年，授益都新军万户。十一年，改益都淄
莱新军万户。从丞相伯颜伐宋，败其大将夏贵于阳
罗堡。大军渡江，论其功最多，赐白金五百两。又从下
鄂、蕲、黄、江、建康、常、秀、苏、杭诸郡，累加昭武大将军。从
参知政事阿剌罕略定绍兴、温、台、福建诸郡。授台州
路总管府达鲁花赤，迁广东宣慰使。十六年，加都元
帅。追宋将张世杰于香山岛。世杰死，降其众数千人，
广东诸郡及海岛尽平，领诸降臣及将校之有功者，
入见于大安阁，命大府监视其身。制银鼠裘成，亲赐
予之。授中书左丞，行省江西，其馀爵赏有差。二十五
年，拜四川等处行尚书省平章政事，兼总军务，改行
中书省平章政事。其兄帖木脱斡，初以蒙古军千户
从伐蜀有功，行枢密院承制授万户，并将列别术、塔
海帖木儿、也速带儿、匣剌撒儿四千户军，从大军攻
重庆。重庆降，收其众，徇下流诸城。留镇夔门，兼本路
安抚司达鲁花赤，进怀远大将军、蒙古军万户，迁定
远大将军，兼嘉定守镇万户、本路总管府达鲁花赤。
寻升镇国上将军、诸蛮夷部宣慰使，加都元帅。亦奚
不薛蛮畔，与岳剌海会云南兵讨平之，改“征缅都元
帅。”死于军。子忽都《荅儿》嗣。